Geo - G
Chevrolet Nova / Geo Prizm Owners workshop manual J. Haynes Benzine Haynes US 1985-1990 nieuw in folie Engels 7 foto’s van L-vormige kombuise vir klein huise
Johannes van Graan 24 September, 2017 05:00
Het jy geweet ‘n kombuis wat in ‘n L-vorm uitgelê is kan heel prakties werk vir klein spasies? En ja, dit sluit in genoeg vloerspasie vir beweging, asook al die nodige toestelle vir kook, bak, opwas, ens. En moenie vergeet van daardie belangrike element wat enige kombuis (of ander vertrek) moet bevat: styl!
Dus, indien jy opsoek is na inspirasie (of sommer net idees in die algemeen), loer gerus na hierdie 7 foto’s van L-vormige kombuise.
1. Die L-vorm
Dis nie moeilik om te verstaan waar die term ‘L-vorm’ vandaan kom nie, aangesien die kombuis heel perfek uitgelê is in twee 90° hoeke wat perfek pas – nes die letter L.
2. Lekker kleurvol
Moenie dink net omdat daardie kombuis klein is dat jy hoef weg te skram van helder kleurskema’s nie – kyk net hoe lekker werk hierdie L-vormge uitleg met sy warm-pienk mure!
3. Ietsie meer klassiek
Alhoewel dit aanbeveel word om ligte kleure in smal spasies te gebruik, kan ‘n titseltjie donkerte ‘n heel aangename (selfs elegante) styl verseker. Kyk net na hierdie klassieke-styl kombuis met sy room-kleurige mure en donker kaste – hoe fantasties!
4. Die wonder van graniet
Hetsy dit nou ‘n ruim or klein kombuisie is, graniet is ‘n fantastiese opsie, veral wanneer dit saam met hout en metaal-afwerkings gekombineer word.
5. Sag, dog sjiek
Ons is mal oor hierdie moderne styl wat ‘n heel sagte ontwerp geniet, danksy die spierwit kaste en see-blou mure. Moenie vergeet van die vlekvrye staal elemente wat ‘n titseltjie “dazzle” verseker nie.
6. Manjifiek modern
En gepraat van “dazzle”, wat dink jy van hierdie verlakte kombuiskaste wat, tesame met die natuurlike beligting en vlekvrye staal afwerkings, dié kombuis pragtig ophelder?
7. Heel oorspronklik
Natuurlik is die rustieke styl ook welkom in ’n klein spasie, aangesien mens glad nie ‘n groot oppervlakte nodig het om karakter en tekstuur te geniet nie: keramiek teëls vir die muur, houtrame vir die kaste en vensters, en ‘n sanderige kleurskema vir die hele vertrek – so maklik!
Vir nog idees, kyk gerus na hierdie 36 foto’s van kombuise om jou te inspireer.
Watter van dié kombuise kan perfek werk in jou huis?